Ṭṭfeɣ abrid n yiserdyan. Leḥḥuɣ ɣef zbel n tfunasin. Ttecgeɣ. Yettriḥi ugudu, ahicur akked ibeccan n yiɣersiwen. Selleɣ mebɛid tayaziḍṭ tesqaqa akked umcic yesmiɛu. Aɛebbuḍiw yettuɣu. Kseɣ-d kra n yigersal. Ččiɣ-tent. Ufiɣ ameksa itekka ɣer tzemmurt. Yelsa abernus. Icennu s tjewwaqt. Sdat-s, sin n yibuḥeddaden ttneggizen. Akraren-is kessen ɣer tama-s. Aḍu yettsuḍu tettciriw taduḍṭ n wakraren, leḥcic d lwerq. Ccna terrayi gerzeɣ.